ฮั่งเส็งปิดเช้าบวก 92.84 จุด ตามทิศทางดาวโจนส์
ฮั่งเส็งปิดเช้าบวก 92.84 จุด ตามทิศทางดาวโจนส์
10 ส.ค. 2559

ดัชนีฮั่งเส็งตลาดหุ้นฮ่องกงปิดภาคเช้าปรับตัวขึ้นในวันนี้ ดัชนีฮั่งเส็งปิดภาคเช้าเพิ่มขึ้น 92.84 จุด หรือ +0.41% แตะที่ 22,558.45 จุด โดยได้รับแรงหนุนจากการปิดบวกของตลาดหุ้นนิวยอร์กเมื่อคืนนี้ หลังจากสหรัฐเปิดเผยสต็อกสินค้าคงคลังภาคค้าส่งปรับตัวสูงขึ้นในเดือนมิ.ย.
กระทรวงพาณิชย์สหรัฐเปิดเผยว่า สต็อกสินค้าคงคลังภาคค้าส่งเดือนมิ.ย. ปรับตัวขึ้น 0.3% ซึ่งบ่งชี้ว่าภาคค้าส่งมีแนวโน้มที่จะช่วยหนุนเศรษฐกิจให้เติบโตขึ้นอย่างแข็งแกร่ง